
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ASMENS SIUNTIMO PAS NEDIRBANČIŲ ASMENŲ ATVEJO VADYBININKĄ TVARKOS APRAŠO PATVIRTINIMO

2020 m. birželio   d.  Nr. AT-
Šakiai

	Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. gruodžio 12 d. įsakymu Nr. A1-715 „Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“, 6.4.5 papunkčiu ir Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliu, patvirtintu Šakių rajono savivaldybės tarybos 2020 m. birželio 19 d. sprendimu Nr. T-183 „Dėl Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio, patvirtinimo“,
t v i r t i n u Asmens siuntimo pas nedirbančių asmenų atvejo vadybininką tvarkos aprašą (pridedama).
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas. 

Administracijos direktorius							      Dainius Grincevičius


Parengė
Socialinės paramos skyriaus
nedirbančių asmenų atvejo vadybininkė

Justė Kazlauskaitė

2020-06-22
PATVIRTINTA
Šakių rajono savivaldybės administracijos direktoriaus 2020 m. birželio    d. įsakymu Nr. AT- 



ASMENS SIUNTIMO PAS NEDIRBANČIŲ ASMENŲ ATVEJO VADYBININKĄ TVARKOS APRAŠAS
I SKYRIUS
BENDROSIOS NUOSTATOS
1. Asmens siuntimo pas nedirbančių asmenų atvejo vadybininką tvarkos aprašas (toliau – Aprašas) parengtas vadovaujantis Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. gruodžio 12 d. įsakymu Nr. A1-715 „Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“, ir Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliu, patvirtintu Šakių rajono savivaldybės administracijos tarybos 2020 m. birželio 19 d. sprendimu Nr. T-183 „Dėl Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio, patvirtinimo“. 
2. Šis Aprašas reglamentuoja asmens siuntimo pas Šakių rajono savivaldybės administracijos Socialinės paramos skyriaus nedirbančių asmenų atvejo vadybininką (toliau – Atvejo vadybininkas) sąlygas ir tvarką. 
3. Apraše vartojamos sąvokos suprantamos taip, kaip jos apibrėžtos Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos apraše, Lietuvos Respublikos užimtumo įstatyme ir Lietuvos Respublikos piniginės socialinės paramos nepasiturintiems gyventojams įstatyme. 
II SKYRIUS
SIUNTIMO SĄLYGOS IR TVARKA
4. Asmuo pas Atvejo vadybininką siunčiamas atlikus pirminį asmens vertinimą. Šį vertinimą atlieka Šakių rajono savivaldybės administracijos seniūnijų socialinių išmokų specialistės ir socialinio darbo organizatorės bei Socialinės paramos skyriaus specialistės, Užimtumo tarnybos specialistai ir (ar) NVO darbuotojai (toliau – Specialistai). 
5. Specialistai, prieš pradėdami pirminį asmens vertinimą, informuoja asmenį, kad siekiant nustatyti jo tinkamumą dalyvauti Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelyje (toliau – Modelis), apie jį bus renkami duomenys iš valstybės registrų (kadastrų), žinybinių registrų, valstybės informacinių sistemų ir kitų informacinių sistemų bei kitų šiems subjektams prieinamų oficialių informacijos šaltinių. Taip pat nurodo minėtų duomenų saugojimo terminus, duomenų tvarkytoją, duomenų gavėjus ir duomenų subjekto teises bei jų įgyvendinimo tvarką.
6. Specialistai teikia asmeniui pasirašyti sutikimo formą (toliau – Sutikimas) (1 priedas). Pasirašytas Sutikimas saugomas pirminį asmens vertinimą atlikusioje seniūnijoje. Jei asmuo atsisako pasirašyti Sutikimą, Specialistas tai pažymi įrašydamas žodžius „Pasirašyti atsisakė“, pasirašo ir palieka saugoti seniūnijoje. Asmeniui atiduodama Sutikimo kopija. Pirminis asmens vertinimas atliekamas per 5 darbo dienas nuo Sutikimo pasirašymo dienos. 
7. Specialistai, atlikdami pirminį asmens vertinimą, nustato, ar asmuo atitinka visus 3 reikalavimus ir turi teisę dalyvauti programoje pagal šiuos reikalavimus:
7.1. asmuo ilgą laiką nedirbęs (12 mėnesių ir daugiau);
7.2. asmuo yra piniginės socialinės paramos gavėjas;
7.3. asmuo priklauso bent vienai grupei asmenų:
7.3.1. rūpintiniai, kuriems iki pilnametystės buvo nustatyta rūpyba, kol jiems sukaks 25 metai;
7.3.2. nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;
7.3.3. grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą prie Lietuvos Respublikos socialinės apsaugos ir darbo ministerijos (toliau – Užimtumo tarnyba) ne vėliau kaip per 6 mėnesius nuo grįžimo iš laisvės atėmimo vietų;
7.3.4. priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
7.3.5. prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
7.3.6. grįžę į Lietuvą nuolat gyventi politiniai kaliniai ir tremtiniai bei jų šeimos nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos;
7.3.7. turintys pabėgėlio statusą ar kuriems yra suteikta papildoma ar laikinoji apsauga;
7.3.8. asmenys, patiriantys socialinę riziką;
7.3.9. vyresni kaip 40 metų.
8. Asmeniui atitikus nustatytus reikalavimus, pirminį asmens vertinimą atlikęs Specialistas užpildo siuntimo pas nedirbančių asmenų atvejo vadybininką formą (2 priedas) (toliau – Siuntimas) ir pateikia Siuntimą asmeniui susipažinti bei pasirašyti. Jei asmuo atsisako pasirašyti Siuntimą, Specialistas tai pažymi įrašydamas žodžius „Pasirašyti atsisakė“ ir pasirašo. Siuntimo originalas lieka seniūnijoje, o asmeniui atiduodama patvirtinto dokumento kopija. 
9. Užpildytą Siuntimą Specialistas, tą pačią dieną, pateikia Atvejo vadybininkui el. paštu, dokumento originalą pristato pagal galimybes, artimiausiu metu. 
10. Siuntimo pas Atvejo vadybininką pirmenybė teikiama asmenims, kurie priklauso kelioms 7 punkte išvardintoms asmenų grupėms bei kurių nedarbo trukmė yra ilgiausia. 
[bookmark: _GoBack]III SKYRIUS
BAIGIAMOSIOS NUOSTATOS
11. Asmuo laikomas nedalyvavusiu Modelyje, jei:
11.1. atsisakė pasirašyti Sutikimą ir (ar) Siuntimą;
11.2. suderintu laiku, su Siuntimu, neatvyko į pirminę konsultaciją pas Atvejo vadybininką be pateisinamų priežasčių (liga, artimo asmens mirtis ir pan.).
12. Asmeniui, atitinkančiam šio Aprašo 11 punktą, šildymo išlaidų, išlaidų karštam ir geriamajam vandeniui kompensacija neskiriama arba nutraukiamas minėtųjų kompensacijų teikimas, taip pat socialinė pašalpa neskiriama arba skiriama tik vaikams, vadovaujantis Piniginės socialinės paramos teikimo nepasiturintiems rajono savivaldybės gyventojams tvarkos aprašu, patvirtintu Šakių rajono savivaldybės tarybos 2015 m. sausio 29 d. sprendimu Nr. T-13 „Dėl piniginės socialinės paramos teikimo nepasiturintiems rajono savivaldybės gyventojams tvarkos aprašo patvirtinimo“. 
13. Visi asmens pasirašyti dokumentai saugomi Lietuvos Respublikos archyvų nustatyta tvarka. 
14. Šis Aprašas papildomas, keičiamas ir naikinamas Savivaldybės administracijos direktoriaus įsakymu. 

Asmens siuntimo pas nedirbančių
asmenų atvejo vadybininką 
tvarkos aprašo 1 priedas




(Sutikimo forma)

	


	(Vardas, pavardė – didžiosiomis raidėmis)

	


	(Asmens kodas)

	


	


	(Deklaruotos gyvenamosios vietos ir faktinės gyvenamosios vietos adresai)

	


	(Telefono numeris, el. paštas)




SUTIKIMAS


20___m. ______________________ d.
	


	(Dokumento sudarymo vieta)



	Sutinku, kad siekiant nustatyti mano tinkamumą dalyvauti Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelyje, apie mane bus renkami duomenys iš valstybės registrų (kadastrų), žinybinių registrų, valstybės informacinių sistemų ir kitų informacinių sistemų bei kitų prieinamų oficialių informacijos šaltinių. 
	Esu informuotas (-a), kad šiame sutikime nurodyti mano asmens duomenys (įskaitant ir ypatingus asmens duomenis) bus tvarkomi šio sutikimo nagrinėjimo tikslais. 
Patvirtinu, kad visa mano pateikta informacija yra tiksli ir teisinga. 

	


	
	

	(Parašas)
	
	(Vardas, pavardė)




Jūsų duomenys Šakių rajono savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, kurie turi teisę šiuos duomenis gauti teisės aktų nustatyta tvarka. Jūs turite teisę kreiptis, su prašymu, susipažinti su asmens duomenimis, juos ištaisyti, ištrinti, apriboti jų tvarkymą, juos perkelti. Turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius). Daugiau informacijos apie Jūsų duomenų tvarkymą rasite www.sakiai.lt. 

Asmens siuntimo pas nedirbančių
asmenų atvejo vadybininką 
tvarkos aprašo 2 priedas



(Siuntimo pas nedirbančių asmenų atvejo vadybininką forma)

SIUNTIMAS
PAS NEDIRBANČIŲ ASMENŲ ATVEJO VADYBININKĄ

20___ m. ___________________________ d. 


Informuojame, kad.....................................................................................................................,
(Asmens vardas, pavardė, asmens kodas (gimimo data))

gyvenantis (-i)........................................................................................................................................,
(Gyvenamosios vietos ir faktinės gyvenamosios vietos adresai)
...............................................................................................................................................................,(Telefono nr., el. paštas)
atitinka Asmens siuntimo pas nedirbančių asmenų atvejo vadybininką tvarkos aprašo šiuos reikalavimus:
	Eil. Nr.
	Sąlygos pavadinimas
	Atitinka
(įrašyti „TAIP“)

	1. 
	Asmuo ilgą laiką nedirbęs (12 mėnesių ir daugiau) (nurodyti, nuo kada nedirba nuolatinio darbo)


	

	2. 
	Asmuo yra piniginės socialinės paramos gavėjas (įrašyti paramos pavadinimą ir paskutinio skyrimo laikotarpį)



	

	3. 
	Asmuo priklauso bent vienai asmenų grupei:
	

	3.1. 
	rūpintiniai, kuriems iki pilnametystės buvo nustatyta rūpyba, kol jiems sukaks 25 metai;
	

	3.2. 
	nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;
	

	3.3. 
	grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą prie Lietuvos Respublikos socialinės apsaugos ir darbo ministerijos (toliau – Užimtumo tarnyba) ne vėliau kaip per 6 mėnesius nuo grįžimo iš laisvės atėmimo vietų;
	

	3.4. 
	priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
	

	3.5. 
	prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
	

	3.6. 
	grįžę į Lietuvą nuolat gyventi politiniai kaliniai ir tremtiniai bei jų šeimos nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos;
	

	3.7. 
	turintys pabėgėlio statusą ar kuriems yra suteikta papildoma ar laikinoji apsauga;
	

	3.8. 
	asmenys, patiriantys socialinę riziką;
	

	3.9. 
	vyresni nei 40 metų.
	


Informuojame, kad Jūs atitinkate Šakių rajono savivaldybės 2020 metų Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio (toliau – Modelis) reikalavimus ir esate siunčiamas pas Šakių rajono savivaldybės administracijos Socialinės paramos skyriaus nedirbančių asmenų atvejo vadybininką, dalyvauti minėtame Modelyje. Pirminės konsultacijos laikas bus suderintas per 5 darbo dienas nuo šio siuntimo gavimo dienos Jūsų nurodytu telefonu ir (ar) elektroniniu paštu. 

	


	
	
	
	

	(Siuntusio pas nedirbančių asmenų atvejo vadybininką asmens pareigų pavadinimas)
	
	(parašas)
	
	(vardas, pavardė)




SUSIPAŽINAU
	

	(Siuntimą gavusio asmens vardas, pavardė)

	

	(Parašas)

	


  (Data)

